
საქართველოს მთავრობის

განკარგულება №1953

2017 წლის 13 სექტემბერი

ქ. თბილისი

„საქართველოს 2017 წლის სახელმწიფო ბიუჯეტის შესახებ“ საქართველოს კანონის 22-ე მუხლით გათვალისწინებულ შეზღუდვაზე საქართველოს გარემოსა და ბუნებრივი რესურსების დაცვის სამინისტროსათვის გამონაკლისის დაშვების თაობაზე“ საქართველოს მთავრობის 2017 წლის 13 მარტის №461 განკარგულებაში ცვლილების შეტანის შესახებ
საქართველოს ზოგადი ადმინისტრაციული კოდექსის 63-ე მუხლის შესაბამისად, „საქართველოს 2017 წლის სახელმწიფო ბიუჯეტის შესახებ“ საქართველოს კანონის 22-ე მუხლით გათვალისწინებულ შეზღუდვაზე საქართველოს გარემოსა და ბუნებრივი რესურსების დაცვის სამინისტროსათვის გამონაკლისის დაშვების თაობაზე“ საქართველოს მთავრობის 2017 წლის 13 მარტის №461 განკარგულებაში შეტანილ იქნეს ცვლილება და პირველი პუნქტი ჩამოყალიბდეს შემდეგი რედაქციით:

„1. „საქართველოს 2017 წლის სახელმწიფო ბიუჯეტის შესახებ“ საქართველოს კანონის 22-ე მუხლის მე-7 პუნქტის საფუძველზე, საქართველოს გარემოსა და ბუნებრივი რესურსების დაცვის სამინისტროზე არ გავრცელდეს „საქართველოს 2017 წლის სახელმწიფო ბიუჯეტის შესახებ“ საქართველოს კანონის 22-ე მუხლის პირველი პუნქტით გათვალისწინებული შეზღუდვა და მიეცეს თანხმობა, 2017 წლის განმავლობაში ხელშეკრულებით დაქირავებულთა რაოდენობა განსაზღვროს 39 ერთეულით, მათ შორის, მუდმივად დასაქმებულთა რაოდენობა – 13 ერთეულით, ხოლო დროებით მომუშავეთა რაოდენობა – 26 ერთეულით.“. 

